projecte-aina/catalan_government_crawling huggingface dataset:
El Departament de Territori i Sostenibilitat de la Generalitat de Catalunya és promoure actuacions de millora i conservació de les platges en punts sensibles del territori, encaminades a la protecció i preservació del medi natural terrestre i marí.
Per a dur a terme aquestes actuacions, el departament publica una consulta preliminar per a detectar l'existència de tecnologia objecte d'una futura licitació en el mercat.
La figura de la consulta preliminar forma part de la compra pública d'innovació en contractació pública, s'emmarca en la estratègia RIS3CAT i és un dels objectius de finançament del Programa Operatiu FEDER per a Catalunya.
L'objecte de la futura licitació serà promoure la realització d'una prova pilot de tecnologies innovadores per apaivagar l'erosió de les platges a la zona del Delta de l'Ebre, com a mesura encaminada a reduir o eliminar les actuacions de realimentació de sorra fetes amb dragatge i altres mètodes extractius que tenen un important impacte en el medi ambient.
La prova pilot ha d'incloure el monitoratge de l'evolució de l'àmbit d'actuació, així com l'avaluació i la difusió dels resultats obtinguts.
S'estableix la data prevista del procés de licitació el 31/03/2020 i un pressupost de sis milions d'euros.
Se sol·licita a les persones interessades en la consulta que contribueixin a la iniciativa de licitació d'una nova tecnologia per mitigar la regressió de les platges mitjançant l'enviament, total o parcial, d'un qüestionari (veure enllaç adjunt).
Les activitats industrials juguen un paper molt important en l'economia d'Europa, però alhora tenen un impacte negatiu significant en el medi ambient.
És per això que la present licitació té l'objectiu de donar suport a la Comissió en la vigilància i desenvolupament de polítiques relacionades amb els impactes mediambientals de la indústria.
Les principals activitats que s'han de dur a terme són:
Poden participar les entitats establertes a un estat membre de la UE, a un país amb un tractat que ho permeti i, les organitzacions internacionals.
El contracte tindrà una durada de 48 mesos.
L'objecte dels ajuts que estableix aquesta Ordre de bases és incentivar actuacions que fomentin el desenvolupament local, en el marc del Programa de Desenvolupament Rural de Catalunya 2014-2020, que inclou actuacions adreçades a fomentar la diversificació de les economies rurals.
El Programa de desenvolupament rural (PDR) de Catalunya 2014-2020 és un dels principals instruments de què disposa la Generalitat de Catalunya per tal de promoure una política estructural dirigida al món rural, donant especial atenció als sectors agraris i forestals.
La Comissió Europea el va aprovar el 28 de juliol de 2015.
Està finançat pel Fons Europeu Agrari de Desenvolupament Rural (FEADER).
Els ajuts regulats en aquestes bases reguladores tenen com a finalitat el foment de la realització d'inversions que generin activitat econòmica per a l'aplicació de les estratègies de desenvolupament local proposades pels Grups d'Acció Local (GAL) i aprovades pel Departament d'Agricultura, Ramaderia, Pesca i Alimentació amb accions dirigides a fomentar la reactivació econòmica i la creació d'ocupació; a establir polítiques específiques per al jovent del món rural que en fomentin l'arrelament i desenvolupament econòmic i social; a promoure la mitigació i adaptació al canvi climàtic i la protecció dels recursos naturals, i a estimular la innovació i la transferència de coneixements en el sector agroalimentari.
Poden ser persones beneficiàries d'aquests ajuts:
- Persones de naturalesa privada: persones físiques o jurídiques (microempreses, pimes, cooperatives, associacions o fundacions participades per ens públics en menys d'un 25%) que realitzin inversions productives en:
- Persones de naturalesa pública amb seu a Catalunya: ajuntaments, consells comarcals, entitats municipals descentralitzades, consorcis, associacions, fundacions o empreses públiques participades per ens locals (en igual o més d'un 25%) que realitzin inversions no productives en:
- Queden excloses de ser persones beneficiàries d'aquests ajuts les persones físiques o jurídiques que reuneixin els requisits i les condicions per participar en les convocatòries d'ajuts associats al Contracte global d'explotació.
La present convocatòria adreça el repte de desenvolupar i incorporar al mercat nous productes, serveis i models de negoci per a pimes que puguin crear activitats profitoses.
Aquest serà part d'un nou paquet de serveis integral que ofereix la "Plataforma BlueInvest" que dóna suport a la preparació per a les inversions i l'accés al finançament per a empreses en fase inicial i pimes de l'economia blava.
Per això aquests ajuts es diuen "BlueInvest Grants".
Per a més informació sobre els serveis de la plataforma: http:// www.blue-invest.eu
Aquests ajusts donaran suport als projectes que accelerin la innovació en economia blava, demostrin un alt potencial en competitivitat empresarial i creixement seguint un pla estratègic que tingui la finalitat de crear i mantenir llocs de treball de qualitat en economia blava.
Per a assolir aquests objectius, les propostes hauran de:
L'abril de 2016 la Comissió Europea va anunciar la seva estratègia de millorar l'aprofitament de les oportunitats ofertes per la digitalització del sector industrial i de serveis.
Més enllà de donar suport a les àrees tecnològiques, es creu fonamental fomentar les tecnologies digitals i les innovacions, així com les seves sinergies amb altres tecnologies instrumentals.
Aquest ajut s'inclou dins la convocatòria Horizon 2020 per digitalitzar i transformar la indústria i els serveis europeus.
L'objectiu que persegueix aquest topic es basa en què el desenvolupament econòmic a les àrees rurals és més complicat a causa de la baixa població i a la poca densitat de la població.
Les prioritats que cal adreçar actualment inclouen la reducció de les diferències digitals entre les àrees rurals i les urbanes; a més, cal desenvolupar el potencial que ofereix una millor connectivitat i digitalització de les zones rurals.
Un dels principals reptes és superar la barrera de la falta d'interoperabilitat de plataformes d'objectes intel·ligents i plataformes de serveis que comparteixen i exploten dades entre elles
Les activitats finançades per aquest topic han de construir una estructura oberta, basada en la interfície de programació d'aplicacions (API) i en la Internet de les Coses (IoT).
Els projectes pilot haurien de presentar solucions per abordar les diferències d'interoperabilitat de les plataformes i crear mercats per als serveis.
Les propostes han de cobrir aquestes quatre activitats:
Les plataformes desenvolupades haurien de ser validades simultàniament en almenys tres pilots regionals a gran escala en entorns rurals en què participin socis amb una forta relació amb les autoritats públiques.
Els pilots han de proposar solucions tècniques escalables capaços d'aconseguir objectius socials i econòmics rellevants per impulsar els nous serveis i negocis rurals.
Les pimes tenen una importància crucial per a l'economia europea com a empresaris i fonts d'innovació.
Tot i això, les legislacions nacionals d'impostos no sempre distingeixen entre les pimes i les grans empreses, en desavantatge de les primeres, que no tenen suficients recursos financers i humans per a assolir les seves obligacions de forma efectiva.
La Comissió Europea va elaborar un estudi el 2018 anomenat "Costos de compliment d'impostos per a les pimes" analitzant 20 països europeus, 6 sectors industrials i 4 categories de mesures d'empreses.
La present licitació vol elaborar una segona versió de l'estudi per a cobrir els 9 països de la UE restants i actualitzar la informació.
És per això que els objectius específics són:
Poden participar totes les entitats jurídiques, de forma individual o grupal, establertes en un estat membre de la UE o en un territori elegible.
El contracte tindrà una durada de 18 mesos.
L'objectiu de la present licitació és cartografiar la terminologia utilitzada i les dades recollides pels estats membres de la UE en relació amb els incendis i proposar una terminologia comú i un mètode per a recollir les dades necessàries a cada estat membre de la UE amb la finalitat d'obtenir conjunts de dades significatives.
A més, el projecte pilot també identificarà les millors pràctiques fora de la UE, almenys a Estats Units, Canadà, Noruega i Austràlia.
Això permetria prendre decisions basades en el coneixement en matèria de seguretat contra incendis a escala dels estats membres i de la UE en relació amb els incendis d'edificis.
El projecte pilot podria donar lloc a una possible acció preparatòria posterior per a posar en marxa accions i iniciatives a escala de la UE destinades a donar suport als esforços dels estats membres en matèria de seguretat contra incendis i prevenció d'aquests.
Això inclou els esforços de renovació d'edificis, donant d'aquesta manera suport a la seguretat dels europeus, així com al creixement sostenible i la creació d'ocupació a Europa.
Poden participar les entitats establertes a un estat membre de la UE, a un país amb un tractat que ho permeti i, les organitzacions internacionals.
El contracte tindrà una durada de 17 mesos.
OpenAIRE és una plataforma que rep el suport i el finançament de la Comissió Europea i té l'objectiu d'aportar obertura i transparència a la comunicació acadèmica i facilitar noves formes innovadores de comunicar i supervisar la recerca.
La visió a llarg termini de la plataforma és transformar la societat a través d'un coneixement científic validat que permeti als ciutadans, educadors, finançadors, funcionaris públics i la indústria a trobar maneres de fer la ciència més útil i completa.
Així, OpenAIRE publica aquesta convocatòria finançada amb el fons Horizon 2020 en el marc del seu programa d'innovació oberta per descobrir, donar suport i finançar idees innovadores i implementacions de software en l'àmbit de la ciència oberta.
Els objectius d'aquest programa s'aconseguiran mitjançant la barreja d'idees externes i internes que conduiran cap a la co-creació de nous projectes empresarials i a la formació d'un ecosistema d'innovació amb potencials emprenedores, start-ups i pimes.
Es seleccionaran projectes innovadors en el camp de la ciència oberta per desenvolupar productes i serveis relacionats amb treballs acadèmics, repositoris, gestió de dades i infraestructures o serveis d'OpenAIRE.
Els seleccionats a la convocatòria rebran fins a 60.000 euros sense IVA, de manera que puguin implementar la integració del seu programari a la infraestructura OpenAIRE.
A més, obtindreu reconeixement entre les infraestructures de recerca i la CE per la vostra contribució al Núvol Europeu de Ciència Oberta, ja que OpenAIRE és un nucli bàsic de desenvolupament en l'ecosistema EOSC.
La present convocatòria d'ajuts té l'objectiu d'impulsar la qualitat i l'impacte internacional de la investigació realitzada a Espanya i potenciar l'efecte tractor, sobre el conjunt del Sistema Espanyol de Ciència, Tecnologia i Innovació, que correspon als centres i unitats d'excel·lència existents al país.
Això es materialitza mitjançant el reconeixement a aquests centres i unitats, que rebran addicionalment finançament per a les actuacions incloses en els seus plans estratègics d'investigació més enllà de la frontera.
Per a la consecució d'aquesta finalitat, la convocatòria promou:
Els ajuts podran destinar-se a cofinançar activitats subvencionades pel Pla Estatal de I+D+i, pel Programa Marc Horizon 2020 i per qualsevol altra font de finançament públic estatal i/o de la Unió Europea, sempre que no superin els límits de finançament establerts.
Es poden presentar les següents entitats:
El 26 d'octubre de 2017 la Comissió Europea decidia crear un Núvol Europeu de Ciència Oberta (EOSC) amb l'objectiu d'accelerar i donar suport a la transició actual a una ciència i innovació oberta més efectiva en el Mercat Digital Únic.
Hauria de permetre un accés fiable als serveis, sistemes i reutilització de dades científiques compartides, superant les fronteres disciplinàries, socials i geogràfiques.
En el marc d'aquesta iniciativa, la Comissió ha publicat dues convocatòries amb l'objectiu de consolidar el Portal EOSC:
Integració i consolidació del mecanisme d'accés paneuropeu existent a infraestructures públiques de recerca i serveis comercials a través del portal EOSC
L'objectiu de la convocatòria és consolidar i fer créixer el Portal EOSC i la seva plataforma de serveis per a:
La finalitat de la convocatòria és coordinar eficaçment la prestació a través del portal EOSC d'investigació d'última generació que permeti serveis d'una àmplia gamma d'infraestructures públiques nacionals, regionals i institucionals a Europa, que abastin diversos dominis temàtics, i altres recursos no investigadors per tal de:
El potencial de les tecnologies neuromòrfiques encara no ha estat totalment explorat.
L'enginyeria neuromòrfica és una disciplina que es basa en la biologia, física, matemàtiques, informàtica i enginyeria electrònica per tal de dissenyar sistemes neuronals artificials com per exemple sistemes visuals, processadors auditius o robots l'estructura i disseny dels quals estan basats en els sistemes nerviosos biològics.
Les propostes hauran de desenvolupar noves màquines i sistemes informàtics basats en nous materials i principis per a una enginyeria neuromòrfica eficient; juntament amb noves teories, estructures i algoritmes d'informàtica neuromòrfica, coneixements i capacitats d'adaptació a aquestes noves tecnologies.
Tots aquests conceptes s'han de posar en comú en sistemes que puguin demostrar els avantatges de substituir o complementar els enfocaments convencionals en diferents camps d'aplicació.
Així, s'espera que les accions finançades sota aquest topic contribuiran a:
S'espera que els projectes finançats durin un màxim de 4 anys i tinguin un pressupost d'entre 4 M € i 5 M €.
El Programa conjunt europeu sobre malalties rares aplega més de 130 institucions de 35 països per crear un ecosistema integral i sostenible que permeti un cercle virtuós entre recerca, atenció i innovació mèdica.
Aquest projecte ha rebut finançament del programa de recerca Horizon 2020.
El present preanunci de convocatòria té l'objectiu de permetre als científics dels diferents països construir una col·laboració efectiva en un projecte de recerca interdisciplinari comú basat en les complementarietats i l'intercanvi d'expertesa, amb un benefici futur pels pacients.
Els projectes hauran d'adreçar almenys una de les següents àrees:
Els projectes han d'incloure una única o un grup de malalties rares que afecti no més de 10.000 persones a la Comunitat Europea, a socis de la Comunitat i Canadà.
Els sol·licitants que pertanyin a una de les següents categories poden participar en la convocatòria:
El consorci ha d'incloure un mínim de 4 i un màxim de 6 entitats elegibles.
No s'acceptaran els consorcis que comptin amb la presència de més de 2 socis del mateix país.
El seu objectiu és que per l'any 2030 tots els ciutadans de la Unió Europea tinguin la motivació, la capacitat i l'oportunitat tenir una dieta saludable a partir d'una alimentació variada, així com uns nivells saludables d'activitat física.
A més, el projecte persegueix també una reducció significativa de la incidència de malalties relacionades amb la dieta.
En el marc d'aquests objectius, JPI publicarà dues noves convocatòries a principis de l'any 2020:
Prevenció de l'augment de pes no saludable i l'obesitat durant la infància i altres factors de risc
El sobrepès i la l'obesitat estan relacionats amb un alt nombre de malalties cròniques; com la diabetis tipus 2 i alguns càncers.
L'augment de l'obesitat infantil en els últims anys és un tema de particular interès a causa de les seves conseqüències psicològiques, socials i de salut.
És important establir hàbits saludables en els primers anys de vida de les persones per tal de prevenir aquestes malalties.
Així doncs, cal implementar noves estratègies, ajustades a certs grups de la població i per certes edats, per prevenir o reduir l'obesitat i el sobrepès.
Desenvolupament d'una alimentació controlada per prevenir i tractar la desnutrició en la gent gran
La desnutrició és un problema comú en la gent gran.
El risc de malalties i els beneficis de les dietes varien molt entre grups i individuals de diferents poblacions; en aquest sentit, caldria controlar la variància entre individuals.
És per això que cal investigar per entendre millor com es metabolitzen els aliments en el cos humà i com els nutrients s'absorbeixen.
L'abastiment de nutrients és molt important en totes les fases de la vida; cal destacar, però, que la presa insuficient de nutrients augmenta exponencialment el perill de la gent gran d'emmalaltir.
Així doncs, cal desenvolupar un seguiment de la nutrició, ja que aquest esdevindrà una bona eina per cobrir aquest problema.
L'abril de 2016 la Comissió Europea va anunciar la seva estratègia de millorar l'aprofitament de les oportunitats per a la digitalització del sector industrial i de serveis.
Més enllà de donar suport a les àrees tecnològiques, es creu fonamental fomentar les tecnologies digitals i les innovacions, així com les seves sinergies amb altres tecnologies instrumentals.
Aquest ajut, en línia amb els objectius de la Comissió, s'inclou dins la convocatòria Horizon 2020 per digitalitzar i transformar la indústria i els serveis europeus.
Els sistemes sanitaris i de cures europeus estan patint molts problemes a causa de l'envelliment de la població i l'increment de la prevalença de malalties cròniques.
Així doncs, cal que aquests sistemes s'adaptin a les necessitats de la població del futur.
La robòtica i la intel·ligència artificial tenen el potencial per transformar els centres de salut des dels aspectes de sanitat fins a temes d'organització i logística.
Les propostes han de presentar projectes pilot que incloguin solucions basades en la intel·ligència artificial en els sectors de la sanitat o les cures (hospitals, centres geriàtrics, etc.).
Els projectes han de donar suport clínicament, a la diagnosi, al tractament, a la logística, etc. de manera que els resultats es puguin comparar als procediments que duen a terme humans.
Aquesta convocatòria té l'objectiu de donar suport a la gestió mèdica i del benestar; alhora vol incentivar la participació dels ciutadans i ajudar als serveis mèdics a esdevenir més digitalitzats, focalitzats en les persones i en la comunitat i, per tant, facilitant l'accés a aquests serveis.
Concretament, la convocatòria es centrarà en les dades segures i en les noves tecnologies (com per exemple la Intel·ligència Artificial) com a eines essencials per la transformació digital dels serveis mèdics i del benestar que es volen adreçar.
D'aquesta manera es volen cobrir prioritats de la Comissió Europea com: "Un nou impuls per l'ocupació, el creixement i la inversió" i "Un mercat digital connectat únic".
A més, també s'ajudarà a maximitzar el potencial de l'economia digital en l'economia de la salut i de les cures en el desenvolupament sostenible del benefici social, del medi ambient i dels ciutadans.
Detecció de risc, prevenció i intervenció personalitzades i basades en la intel·ligència artificial i tecnologies big data
Cooperació internacional en habitatges intel·ligents per la gent gran
Facilitar l'adaptació de les simulacions informàtiques per provar medicines i serveis mèdics
Contractació pre-comercial per solucions digitals en sanitat i cures
Ampliació de la innovació per l'envelliment actiu i saludable
Suport a la implementació de la eHealth a països africans de baixos ingressos per millorar la salut
El Premi al Talent Jove en Arquitectura (YTAA de les seves sigles en anglès) té l'objectiu de donar suport al talent d'arquitectes, urbanistes i arquitectes paisatgístics que s'hagin graduat recentment.
El premi ha sorgit d'un interès per les etapes inicials del desenvolupament d'aquests estudiants i un desig de donar suport al seu talent i entrar al món professional.
El YTAA forma part del Premi Mies van der Rohe de la Unió Europea per l'Arquitectura Contemporània, organitzat per la Fundació Mies van de Rohe de Barcelona amb el suport del programa Europa Creativa.
Tots els projectes que siguin finalistes seran publicats online i passaran a formar part de l'Arxiu del YTAA en reconeixement dels artistes i les respectives escoles.
Els quatre guanyadors rebran, a més: suport en la creació d'una xarxa amb arquitectes i crítics involucrats en el premi EU Mies, un diploma i 5.000 €, un perfil a World Architects i mobiliari d'USM per organitzar el seu espai de treball.
Addicionalment, el seu disseny serà exposat a l'exposició mòbil del YTAA 2020.
Els projectes presentats han de ser de dos anys previs a l'any de la publicació dels premis; així pel YTAA 2020, s'acceptaran projectes que hagin estat aprovats per les respectives escoles entre el 01/01/2018 i el 31/12/2019.
Els projectes poden ser presentats pel mateix autor o a través de les escoles.
L'abril de 2020 es publicarà la llista de finalistes i el 23 de juny seran anunciats els guanyadors.
Data límit: 24/02/2020 per les escoles i 23/03/2020 pels estudiants
La present licitació de l'Agència Executiva de Cultura, Audiovisual i Educació, finançada pel programa Voluntaris EU Aid, té l'objectiu d'ajudar a la Comissió a preparar un programa de formació (9-12 dies) per a crear un esperit d'equip dels Voluntaris EU Aid.
Els objectius del contracte són:
La licitació consta de diferents tasques, entre les quals s'inclouen les següents:
Poden participar les entitats establertes a un estat membre de la UE, a un país amb un tractat que ho permeti i, les organitzacions internacionals.
El contracte tindrà una durada de 27 mesos.
EURES és una xarxa de cooperació creada per a facilitar la lliure circulació de treballadors dins dels 28 estats membres de la UE, Suïssa, Islàndia, Liechtenstein i Noruega.
Enguany celebra 25 anys des de la seva creació.
Amb motiu de l'aniversari, EURES ha convocat un concurs per saber com les empreses s'han beneficiat d'aquesta plataforma.
Per a participar únicament s'ha d'enviar una foto que representi que és la llibertat de moviment per a la vostra empresa a [EMAIL].
Es poden guanyar diversos premis, entre ells un val de 500 euros per un curs d'idiomes o per a un vídeo professional que promocioni el vostre negoci.
El concurs romandrà obert 2 setmanes.
L'objectiu d'aquesta convocatòria d'ajuts és generar programes d'emprenedoria amb les característiques següents:
Les persones destinatàries últimes de la subvenció seran les persones en situació d'atur i també les persones ocupades.
- Accions de preparació, seguiment, difusió i coordinació del projecte.
Són les accions que garanteixen el desenvolupament correcte del programa i de les activitats incloses, així com la seva coherència amb les oportunitats i/o les necessitats detectades al territori.
Aquesta acció consisteix a articular i desenvolupar un pla de formació especialitzat i enfocat a les oportunitats i/o les necessitats detectades que permeti formar les persones emprenedores seleccionades per crear empreses amb alt potencial de creixement.
La tutoria va dirigida a fer avançar els projectes emprenedors que acabin sorgint després del programa de formació.
Els tutors hauran de ser professionals d'aquell àmbit o bé experts en creixement empresarial.
Les actuacions que preveu aquesta resolució són elegibles en el marc del Programa operatiu de Catalunya 2014-2020, del Fons Social Europeu, amb un cofinançament del 50%.
La quantia màxima de cada subvenció serà el 80% del cost de l'activitat que es consideri subvencionable i fins a un import màxim de 60.000,00 euros de subvenció.
El pagament de la subvenció es tramita mitjançant una bestreta del 80% de l'import atorgat, a partir de la seva concessió, per a la qual no s'exigeixen garanties.
El període elegible serà des de la data d'inici fins al 31 de juliol del 2020.
Les entitats beneficiàries de les subvencions que estableixen aquestes bases constituiran la Xarxa Emprèn sota la tutela de la Secretaria d'Empresa i Competitivitat.
Pressupost: 1.125.000 € | Data límit: 10 dies naturals a comptar de l'endemà de la publicació d'aquesta Resolució al DOGC núm. 8009 de 25/11/2019.